Cēşa ed Sân Zôrz

Arzân C'l artìcul chè 'l è scrit in Arzân La tòra e la cópla La Cēşa ed Sân Zôrz (chiesa di San Giorgio in italiân) l'é un fabrichêt religiōş in Via Farini, int al cèinetr stôrich ed Rèz. Stôria Numinêda per la préma vôlta in soquânt documèin dal 1146 e 1610 l'é pasêda sòta a i Geşuéta che grâsia al finansiamèint ed Flaminio Ruggeri, int al 1638, àn butê zò e pó arfât la cêşa Tr' al 1675 e al 1678 a vîn tirê só la tòra. Int al 1743, da un progèt ed l'architèt bulgnèiş Torreggiani, în stêdi fâti la cruşēra e la cópla. Dvineda proprietê dal Cmûn, l'é stêda sarêda dôp al taramôt dal 1966 e dôp soquânt intervèint ed restâver dal tèg e 'dla faceda, l'é stêda turnêda arvîr per la mòstra ed la smâna europea ed la fotografèia. Spiegasiòun Per la pôca larghèsa ed la véia as fà fadîga vèder la facêda, in quadrē a vésta, urnêda da divêrsi scultûri e da un grôs purtêl urnê da un basrilēv cun Sân Zōrz ch' al mâsa al drêgh. L'intêren l'é fât da 'na navêda sōl cun 'na vôlta e a i lê a gh'în divêrsi capèli unîdi da curidōr. Int la préma capèla a dréta e gh'é un quêder cun al figûra ed Sân Luîg Gunsêga, ôvra ed Luigi Cassarini e 'd Gerolamo Nassarini. Int l'istèsa capèla e gh'é un ritrât ed Sân Luîg Gunşêga, ôvra ed Paolo Veronese. Int la secònda capèla e gh'é 'na tèila cun i Sânt Ignâsi e Francèsch 'd Alessandro Tiarini. Int al têrs a gh'é un quêder, 'd Orazio Talami, cun Sân Juşèf. Tót l'intêren, mó specialmèint al capèli, în urnêdi da splèndid stóch. Int l'altêr principêl a gh'é trî quêder.In còl al cèinter, ed Pietro Rotari, a gh'é la figûra ed Sân Zôrz impgnê a sacrifichêr i dio, in còl a mansèina, ed Francesco Vellani, a gh'é al martéri, e in còl a dréta, ed Giovanni Bettino Cignaroli, l'arèst dal Sânt. Elèinch di léber Guglielmo Piccinini, Guida di Reggio nell'Emilia e provincia, 1931 Nôta: cla pâgina ché l'é stêda inviêda cun 'na tradusiòun da Chiesa di San Giorgio (Reggio Emilia) trâta da it.wikipedia.org. Guêrda la stôria ed la pâgina uriginêla per cgnòser l'elèinch 'd j autōr.